Kína sigraði Bandaríkin í kjúklingastríði Kjúklingar fá sér vatnssopa . AP Heimsviðskiptastofnunin ( WTO ) hefur úrskurðað að Bandaríkjunum hafi verið óheimilt að setja reglur sem takmarka innflutning á kjúklingum frá Kína . Ekki er algengt að WTO úrskurði Kína í vil þegar ágreiningur verður um viðskiptamál . Mál hafa hins vegar oft verið sótt gegn Kína vegna viðskiptahindrana kínverskra stjórnvalda . Viðskipti milli Bandaríkjanna og Kína með kjúklinga voru bönnuð árið 2004 vegna ótta við fluglaflensu . Einhver viðskipti hafa átt sér stað síðan en Kínverjar hafa sakað Bandaríkjamenn um að hindra með ólöglegum hætti innflutning á kjúklingum . Bandarísk stjórnvöld hafa sagt að reglurnar byggi á hlutlausum upplýsingum sem miði að því að tryggja að sýktir kjúklingar fari ekki á markað í Bandaríkjunum . WTO komst að þeirri niðurstöðu að reglurnar sem Bandaríkjamenn styðjast við væru ólöglegar og byggðu ekki á vísindalegu mati á heilbrigði kjúklinga .